b'\n_START_ARTICLE_\nKebakko\n_START_PARAGRAPH_\nKebakko on tunnettu l\xc3\xa4hinn\xc3\xa4 valmisruokana, mutta niit\xc3\xa4 voi valmistaa my\xc3\xb6s kotona itse. My\xc3\xb6s jotkut ravintolat tai grillit tarjoavat kebakoita. Kebakot ovat hyvin samanlaisia kuin lihapullat sis\xc3\xa4lt\xc3\xa4en lihaa, korppujauhoja, sipulia, kananmunaa ja mausteita. Ero onkin l\xc3\xa4hinn\xc3\xa4 muodossa: kebakko on noin 12 cm pitk\xc3\xa4 p\xc3\xb6tk\xc3\xb6 lihaa vartaassa._NEWLINE_Kebakot paistetaan joko pannulla, uunissa tai grilliss\xc3\xa4. Nimi tulee turkkilaisesta ruoasta nimelt\xc3\xa4 kebab ja suomen kielen sanasta kepakko, joka tarkoittaa "pient\xc3\xa4 keppi\xc3\xa4". Kebakko edustaa fuusiokeitti\xc3\xb6t\xc3\xa4. Se yhdist\xc3\xa4\xc3\xa4 turkkilaisen kebabin perinteiseen suomalaiseen lihamurekkeeseen. Yleens\xc3\xa4 kebakot tarjoillaan l\xc3\xa4mpimin\xc3\xa4 ja esimerkiksi erilaisten dippien tai ketsupin kera. Kebakot sy\xc3\xb6d\xc3\xa4\xc3\xa4n k\xc3\xa4sin tikkua k\xc3\xa4dess\xc3\xa4 pit\xc3\xa4en.'